





Krado dum rifuĝado 


Kiam mi malfermis la okulojn, 
kuŝas mi Jam sur sablejo nuda. 
Mi konscias, ke ĉi tien puŝis 
ondoj maraj jen per forto kruda. 
Mi ne scias, ĉu jam Mi atingis 
fremdan teron por la nova vivo, 
ĉu eŭrop” akceptos min bonvole, 


nu, por mia bona perspektivo. 


Sed nun kie estas mia paĉjo, 
miaj panjo kaj gefratoj tri? 
Mi okule serĉas por eltrovi 
ilin, ĉar ni estas famili”. 
Malaperis 1li sen ajna spuro. 
Kie ili nun sin trovas, do? 
Eble 1li falis en marakvon 


en pluvŝtormo furioza tro? 


Mi ekdronas en paniko granda. 
Tiujn scenojn de rifuĝ” mizera 

MI ViZIe Vidas en memoro. 

Tiutage ni kun sent” despera 

Jen forlasis urĝe la hejmlokon, 

kie brulas militfajro arde, 

Jen eksplodas bomboj jen pafkugloj 


flugas sible ĉirkaŭ ni resalte. 


Kune kun aliaj rifuĝintoj 
ni hasteme piediris pene 
al marbord” veturi per boato 
el kaŭĉuko jam ŝarĝita plene 


por vojaĝo longa sur la maro. 

Vejdo (Ĉinio) 


Ni flosadis tange kaj ŝancele 
en direkt”, laŭdire, al Eŭropo, 


sed ni drivis tute ja sencele. 


Kiom da tagnoktoj ni pasigis, 
mi ne sciis. NI nur preĝis pie 
al la Di” por nia sekureco. 
Tiutage vento blovis krie, 

kaj nin pluvogutoj frapis forte. 
La boat” skuiĝis violente, 
alten kaj malalten saltis dance, 


kvazaŭ renversiĝus ĉi-momente. 


Mi kaj tri gefratoj ŝrikis laŭte, 
panjo firme tenis nin je l' mano 
kaj konsolis nin per mildaj vortoj, 
paĉjo nin brakumis kun balzamo. 
Hul” subite premis nin de alte, 
kaj ni ĉiuj malsekiĝis plene. 

Ond” alia ĵetis sin sur nin grupon, 


kaj renversis la boaton ĝene. 


Sinkis mi profunden en la maro, 
ne sciante, kio trafis vere 

ve, min kaj familianojn miajn. 
Mi nur svage sentis min leĝere 
fali kaj tuj poste elmergiĝi. 

Mi flosadis sur la mar” en vento, 


ond” min puŝis. Mi ne sciis, kien 


alportiĝos mi en ĉi momento. 





Mi revenas al kompleta memo: 

mi soifas helpon de fremdulo, 
ĉu blankhaŭta ĉu la indiĝena, 
sed neniu homo sur insulo 
vidas min kaj aletendas manon. 
Mi ja strebas nur al mond” libera 
kaj trankvila vivo, Dio, ĉu ne? 
Ĉu vi ne fariĝas pli tolera? 
Ĉi poemo estas premiita per “honora mencio” en 


Belarta Konkurso 2019 de UEA 


Maria Nazare Laroca (Brazilo) 


Ŝildo 


Antaŭ ol mi forlasas hejmon, 





ĉu vespere, ĉu dumtage, 
unu guto da parfumo 
protektas min per mistero 
el disradianta ĝojo. 
Juiz de Fora, 28/06/2019. 


Eto (Ĉinio) 


KAutuna amo 


Tiujare ofte mi kun knabino 
ĉe bord” rigardis al la foro. 
Zefir” alblovis de l' ravino, 
krepusko flosis sur rivero, 


kaj l' luno jam aperis kun vang-klino. 


En mia rememoro, la aŭtuno 

vualis distajn montojn. 

Ni staris, rigardante al subira suno, 
kun pala lum” de sun” sur nia korpo, 


estinta bildo flagris jen en nebulbrumo. 


Mi prenis ŝian manon kun amemo, 
esprimis mian korinklinon duonvoĉe. 
Ŝi klinis sin al mi per korp-alpremo 
kaj kisis mian vangon mole kaj mi 


ĉirkaŭbrakumis ŝin kun ĝoja tremo. 

Jen brulis mia haŭt” ĝisbole, 
ŝiaj lipoj longe al la miaj 
gluiĝis strikte kaj fervore. 
Ekblovis malvarmeta brizo 


tra la river” malhela jen defore. 


Sed l' am” naskiĝis tre rapide, 

ĝ1 ankaŭ forgalopis tuje. 

Mi ŝin atendis kun sincer” avide, 

Ŝi Jame prenis al alia vir” la manon, 


foriris de brakumo mia ja perfide. 





Fangfang (Ĉinio) 


Ĉn pluva vetere 


Nebule pluvas 

kvazaŭ soleco disvolviĝus. 

Ĝi malsekigas mian animstaton. 
Vole nevole devas mi iradi 

sur kota voj” senhalte 

por iluzion de solec” forigi. 
Pluveroj gutas sur korpon mian 
kaj jam senigas min je trankvileco. 
Spite al pluvobatoj kaj mebulfumo 
mi klopodadas ja antaŭeniri. 
Kvankam malsekas la memoro 

en malluma nokto, 

mi tamen kortuŝitas 


Jen de folioj pluv-vipataj. 


Viktoro (Ĉinio) 


Ot mitan sole 


La nokto tristas 

en lamplum' pigrema. 
La ridet” disfloras 

sur Vizaĝoj ĈIUJ 


kaj forvelkas poste. 

Balmuziko skandas ritmon 


kaj vipetas mian koron. 


Nune mi ekpensas 

pri la foraj kampoj. 

Panj”' akrigas serpon 

kun anksia sentimento. 
Paĉj' revenas el la kampoj 
kun tolŝuoj malseketaj 


de roseroj noktaj. 


En mallumon noktan 
iras jen mi sola 

kun eteraj paŝoj 
eskapinte el la bala bruo. 
Mia tristo en ĉi-nokto 
mincas, travideblas 

kaj facile disrompeblas. 
Nokta vento friska 


Ja purigas mian triston. 


Kristin de Margenburg 





(ORO 


sur la reloj 7 ĝis 8 
vomeme alternas trajnoj 
ĵetiĝas alvenintoj 


el la sufokigaj vagonoj 


en la obstine morna violo 
griziĝas la vespera ĉielo 
ĝoje brakumas sin 
lacigitaj vojaĝantoj 


kun atendintaj sopirĥiguroj 


1l1 kvazaŭ forsinkante 
malaperas 

senvorte 

nokte 


en nenion 


kaj tie ŝteliras la krepusko 


laŭ la perono 

blovas al la enirantoj 


bonfartvolupton sur la nukon 


la pordoj almozpetas 

pri pasaĝeroj 

brue batas la vojaĝsopiro 
sur la mekanismon 


la klinko libero fermas ĝin 


malantaŭ fenestro 
mansvingas blankaj poŝtukoj 
la lastan mesaĝon 

tiam ankoraŭ rapida gratado 
de koroj sur la vitron 


Jen vivraportoj telegramstile 


ploro ruliĝas el via 


adiaŭa Vizaĝo 


dum kriĉanta akra fajfsono 
malaperas ruĝaj finlumoj 
nebuligitaj sur la vizaĝoj 


de la postrestintoj 
la foro paliĝas 
la proksimo eĉ pli proksimas 


Je la sekva fojo 


mi kun-envagoniĝos. 


LO E mm=klkĜĈĝĈ;ĈĜĈĝW4 

Ernst Herbeck 


LI La 

“~~ t 
La son$', nur paper” 
la sonĝ” nur noktkord' 
Jen venis pordist”, 


malfermant' de l” pord” 


La son$' fariĝas lum' 

la mort” jen la in” 

la tag' estas sonĝ' 

kaj arbplonĝ' nun la sonĝ'. 
tradukis 
Zu 





Hans-Georg Kaiser 
(Germanio) 


Sveta Konjashova (Rusio) 





Dum suna mateno 
Alvenis “Penseo”. 
Post kafo, krakeno— 
Inspiro, rimkreo. 


Ĉina Antikva Poezio 


Song Qi (998-1065) 


Printempa pelzaĝo 


—laŭ melodio Printempo en jada pavilono 
Promenante oriente de la urbo, 
sentas mi pli kaj pli bela 
la pejzaĝon en printempo: 
krispa akv” invitas al remado 
sub sunlumo hela; 
verdaj salikbranĉoj flirte 
skuas sin pendole 
en matennebul” leĝera; 
ruĝaj floroj sur abrikotbranĉoj 


ludas kun zefiro primavera. 


Mi priplendas ĉiam 

pokon de distriĝ' libera. 
Kial mi domaĝas monon 
por aĉeti ridon, jen en vera 


senco, el la koro? 

Mi persvadu al la suno surĉiela 
per vintrinko ne subiri 


sed prilumi florojn ja ĉe hor” vespera. 


Song Qi (998-1065) 


Ekskurso en printempo 


—laŭ melodio Satena vojo 
Hirundoj pepadas murmure 
en la tagalum' pliiĝanta printempe. 
Jen tempas ĝuste por ekskursi 
plezure. 
Rigardu: florar” en ĝardeno 
disfloras por ĉarmo konkure, 
Jen kiel brodaĵo sur tolo. 
Post pluv” spektabiloj“ fajrbrule 
skarlatas farbite per ruĵo. 
Salikaj nov-vergoj susure 
svingiĝas, maldikaj jen kiel la brovoj, 


karese palpante homkapojn sku-lule. 


Kantante, ni mano-en-mane ekskursas 
sur herboj tapiŝaj velure. 

Ebrias ni jam post vintrinko, 

ankoraŭ ni serĉas des pli aventure 
alian drinkejon por ĝuo. 

Demandas ni al knabpaŝtisto, 

li montras vilaĝon kor-pure: 
“Profunde en la abrikota arbaro 

la hejmo kampula tutcerte 

la vinon enkelas nature.” 


“spektabilo: Malus spectabilis 


Mei Yaochen (1002-1060) 

— laŭ melodio Virina ĉapo 


Sur la digo herboj glimas kun rosoj, 
domoj svagas en nebula vual”, 
malproksime soras ŝajna vaporo. 
Post la pluvo la ĉielo serenas, 

akvo klaras kiel kristal”, 


ĉie herboj verdaj vidiĝas. 


Juna instruito en jovial” 
portas robon junverdan, 
kiu ja kongruas kun printempa verdpal'. 


Herboj etendiĝas tre foren, 
kunligante pavilonojn kun solidar”, 
kaj plenkovras vojojn malorde. 

La Junulo eĉ forgesas en herb-ĝangal' 
la limdaton de reir” al hejmloko. 
Tempo pasas kun pirflora finfal', 

kaj foriras printempo. 

Ĉe krepusko pezas bruma spiral”, 

kaj nebulo malheligas junverdon 


de la herboj jen per svaga malklar”. 





Yan Shu (991-1055) 


Mi auskultas; al kanzon 


—laŭ melodio Silk-lava rojo 
Mi aŭskultas al kanzon” kun nova teksto, 
kun pokal” da vin' en mano senparola. 
La veter” ankoraŭ restas ja lastjara 
kaj l' malnova pavilono sam-dekora. 
Kiam la impon” de l” subiranta suno 


reaperos je ekzakta hor” laŭvola? 


Floroj velkas, falas vere laŭsezone 

tute sendepende de l” dezir” popola. 

La hirund” reflugas ĵus al mia hejmo, 

kiun ŝajne konas mi laŭ l' flug” petola. 

Sur la pado de l” ĝarden” kun pompaj floroj 


mi vagadas tien kaj ĉi tien sola. 

Yan Shu (991-1055) 


Cempokaj homuj) trafulmas 


—laŭ melodio Si!k-lava rojo 
Tempo kaj homviv” trafulmas 
dum momento. 
Plej facilas veki la ĉagrenojn la disiĝo 
kaj atendo. 
Tuj ni eku drinki kaj orgu kaj diboĉi 


Jen sen pento. 


Vi ja eksopiras al amikoj foraj 
kiam vi, sur montsupro 

per ascendo, 

spektas belajn montojn kaj riverojn. 
Ankaŭ naskas splenon kaj ĉagrenon 

en la vento 

florfalado simbolantan printemp-pason. 
Ni preferu ĝui la festenon 

ĝis kontento, 


kaj favore trakti, ami gastojn. 


elĉinigis 


Vejdo (Ĉinio) 


Mimoza Ahmeti (Albanio) 


fovonlite uv noktoj! 


Reveninte tiujn noktojn 
Reveninte sola, post la deka 

Je la silento de la kvieta urbo, 
Steloj foje estingiĝis, foje elstaris, 
Lunon mi apenaŭ ekvidis, 

La nuboj ĝermis, 


tien-ĉi tien... 


Reveninte sola tiujn horojn, 
Kun la tremantaj tuŝetoj de la sento, 
Sur la vizaĝo, buŝo, mano, 


Kun la bluesko de la ombroj sub la 

okuloj 

Oh, mi sentis la perdon postsekvantan 
MIN.... 

kiel ombro, 

kiel ombro, 


kiel ombro.... 


Homa horo 


Ĉu vi volas min malgranda, etulo mia? 


Por vi malgranda dum momenteto mi fariĝas. 


Ĉu vi volas min papilio, etulo mia? 
Papilio flirtanta ĉirkaŭ la lumo de la viaj 
okuloj 


Preta mi estas: papilio. 


Ĉu vi volas min papilio, etulo mia? 
Por ke mi flugu laŭ viaj kapricoj? 


Nu bone. Fluger? Fluger. 


Sed mi scias, etulo mia 
Alvenas la homa horo 
Kaj vi eksaltos trans la infana facileco 


Alportonte min la junulon. 


Piedpremas vi sur la moderna vanteco 

Kaj tiam alportas la homon. 

Kaj tiam... 

Nek ni scias kio tiam okazos. 

La brusto plivastiĝas, la kvieto de la virino sur 
min enfalas 

En la akvaro de la artezia feliĉeco ni ambaŭ 
perdiĝas, 

Ni plonĝas, 

Ni sinkas, 

Ni vekiĝas 

En nia senfina maro. 

Tiel denove mil fojojn... 

Estas ni tutveraj en ja veraj horoj. 

Estas ni veraj geedzoj... 

Belaj romantikuloj en nia klopodo 

Varmo, brulo kaj odoro de la ardaj korpoj, 

Freŝeco de la mildaj kisoj. 


Ni estas tutveraj, veraj, veraj, 


penseo 


el karno, sango kaj revoj. 


elalbanigis 
p Bardhyl Selimi 


Ad (Albanio) 


dant 


ĈAPITRO DEKNAŬA 


Plena Kompreno pr la vivo 


$19-03 
Kiam Konfuceo vojaĝis al la regno Chu, 








li vidis en arbaro maljunan ĝibulon, kiu 
kaptadis cikadojn per stango kun glueca 
ekstremaĵo tiel lerte, kvazaŭ li kolektus 1lin 
per la mano. 

“Vere lerta vi estas,” diris al li Konfuceo. 
“Ĉu vi havas specialan metodon?” 

“Mi havas ian,” respondis la ĝibulo. “Jen 
la metodo: post kvin aŭ ses monatoj da 
ekzerciĝado, se mi metis du buletojn sur la 
pinton de la stango kaj ili ne falis, mi sciis, ke 
mi povas maltrafi ne multajn cikadojn. Se mi 
metis tri buletojn sur la pinton de la stango kaj 
11 ne falis, mi scius, ke mi povas maltrafi ne 
pli ol unu el dek cikadoj. Se mi metis kvin 
buletojn sur la pinton de la stango kaj ili ne 
falis, mi sciis, ke mi povas kapti cikadojn tiel 
facile, kvazaŭ mi kolektus ilin per mia mano. 
Mi nun staras tiel firme, kiel arba trunko, kaj 
tenas mian brakon tiel senmove, kiel branĉo 
sekiĝinta. Meze de la senlima vasteco de la 
ĉielo kaj la tero, kun la multego da estaĵoj 
ĉirkaŭe, mi pensas pri nenio alia ol la cikadaj 
flugiloj. Mi estas tiel koncentrita, ke nenio 
povas deturni mian menson de sur la cikadaj 


flugiloj. Kiel do mi povus malsukcesi en 

kaptado de la cikadoj?” 

Konfuceo sin turnis al siaj disĉiploj kaj 
diris: 

“La nedistriĝo nutras la 


sinkoncentradon.” Ĉu tio ne estas dirata pri tiu 
ĉi maljuna ĝibulo?” 
$19-04 

Yan Hui demandis Konfuceon, dirante: 

“Kiam mi transpasis la abismon 
Shangshen, la pramisto manipulis sian boaton 
kun mirinda lerteco. Mi demandis lin: “Ĉu tia 
lerteco estas lernebla?” Li respondis: “Jes. 
Bona naĝanto povas ellerni ĝin tre baldaŭ. 
Bona plonĝanto povas ellerni ĝin eĉ se li 
neniam antaŭe vidis boaton.” Mi petis pluan 
klarigon, sed li diris nenion pli. Ĉu vi povus 
diri al mi, kion signifas la parolo de la 
pramisto'?” 

“Bona naĝanto,” respondis Konfuceo, 
“povas ellerni ĝin tre baldaŭ, ĉar li jam 
forgesis la akvon kaj ĝian danĝeron. Bona 
plonĝanto povas ellerni ĝin eĉ se li neniam 
antaŭe vidis boaton, ĉar li rigardas la abismon 
kiel monteton kaj la renversiĝon de la pramo 
kiel la retroiro de ĉaro. Dekmiloj da tiaj scenoj 
lin tute ne influas, nek ĝenas. Kien ajn li iras, 
li restas en trankvileco. Tiu, kiu vetas per 
tegoloj, ludas kun lerteco; tiu, kiu vetas per 
arĝentaj bukoj, ludas kun maltrankvilo; tru, 
kiu vetas per oro, ludas kun konfuziteco. Lia 
lerteco estas la sama, sed lia maltrankvilo 
kreskas kun la plivaloriĝo de la vetaĵo. 
Konsideroj pri eksteraj aferoj ĉiam mallertigas 
la homon en lia interno.” 
$19-05 

Kiam Tian Kaizhi iris vidi la dukon Wei 
de la regno Zhou, la duko diris: 

“Mi aŭdis, ke Zhu Shen studas la 
manieron de la sankonservado kaj ke vi iam 
sekvis lin dum lia studovojaĝo. Ĉu vi aŭdis 
1on de li pri tio?” 

“Kion mi povus diri al vi pri tio?” 
respondis Tian Kaizhi. “Tio, kion mi faras ĉe 


li, estas ne pli ol balaadi la korton per balailo. 


penseo 


Kiel mi povus lerni ion de mia majstro?” 

“Ne estu modesta, majstro Tian,” diris la 
duko, “mi dezirus aŭdi 10n pri tio.” 

“Jen tio, kion mi aŭdis de mia majstro,” 
diris Tian Kaizhi. ““Teni bonan sanon estas 
kiel teni aron da ŝafoj — ĉiam vipi la 
postiĝantajn!”” 

“kion do tio signifas?” demandis la duko. 

“En la regno Lu,” respondis Tian Kaizhi, 
“lam VIVI viro nomata Shan Bao, kiu loĝis en 
kaverno, trinkis malvarman akvon kaj neniam 
konkuris kun aliaj pri profito. En sia aĝo de 
sepdek jaroj li ankoraŭ konservis la junan 
freŝecon de infaneto. Malfeliĉe li hazarde 
renkontis malsatan tigron, kiu lin mortigis kaj 
formanĝis. Alia viro nomata Zhang Yi, kiu 
havis bonajn rilatojn kiel kun riĉuloj, tiel 
ankaŭ kun malriĉuloj, mortis de febro en la 
aĝo de kvardek jaroj. Shan Bao zorgis pri sia 
ekstera kulturado, sed lia fizika formo estis 
formanĝita de tigro. Zhang Yi zorgis pri sia 
ekstera konduto, sed malsano trafis lin de 
interne. La du viroj ambaŭ kulpis pri tio, ke ili 
ne vipis la postiĝantajn ŝafojn.” 

Konfuceo diris: 

“Ne tro profunde vin kaŝu, nek tro 
fanfarone vin elmontru. Staru senmove en la 
mezo kiel sekiĝinta arbo. Tiu, kiu sekvas tiujn 
ĉi tri regulojn, povas ĝui la plej altan renomon. 
Sur la danĝera vojo, kie unu el la dek 
vojaĝantoj povas esti mortigita, la gepatroj kaj 
la filoj kaj la fratoj avertas unu la aliajn, ke ili 
estu vigle atentaj kaj vojaĝu nepre kun granda 
grupo da vojkamaradoj. Ĉu ili ne estas sufiĉe 
prudentaj? Sed tio, kio estas la plej timinda 
por ĉiuj homoj en la mondo, estas la diboĉo en 
la lito kaj ĉe la tablo. Se ili ne donas al si 
avertojn kontraŭ tiu ĉi danĝero, ili faras 
eraron!” 


elĉinigis 


LA Wang Chongfang 
NI (Ĉinio) 

Ĉineske 


Miric Jadranka (Serbio) 


—laŭ ĉinesko Sopir-al-sudo“ 
De post pluv” 

aperis suno. 

Tuj altiĝis gradon je 
tridek! Ĉi natur-puno 


pezas je pulmo. 


Videblas 

Lun” klara frue 

ol ni atendis. Steloj 
sur ĉiel” brilis are, 


eĉ tremas pare. 


Frua nokt' 

iom da freŝeco 

sentas homoj surstrate 
ĝojas en ĉi beleco. 


Di' senzorgeco! 


Floretoj 

bonodoras tre. 
Plenas vazo de rozoj. 
Diverskoloraj por ke 


vi ĝuu kore! 


Junia 

varma mateno. 

Estu sufoka tago 

pro malsekec”. Elteno 


pezas... DI-beno. 

A [LIL 


—laŭ ĉinesko Sopir-al-sudo“ 
Aŭdiĝas 
trajnofajfado. 
Posttagmeza silento 
malaperis. Bruado 


de Foirrado. 


Julia 

varmego. Birdoj 
kaŝitaj en branĉaro 
atendas pluvon. Muŝoj 


atakas. Fulmoj. 


Aero 

sufokas. Pluvas. 
Ektondris forte. Fulmas. 
Ekhajlis kvazaŭ neĝis. 


Ĉie blankiĝis. 


Klimata 

ŝanĝiĝo timas. 
Tondro frapis junulon 
eĉ ŝafaron mortigis. 


natur” sovaĝas. 


Tornado 

en najbaro. Ve 
Danĝero al neniu 
dezirata. Mira tre 


rara vidaj”. Ve. 

Dio 


Vernero Platono sima 


—laŭ ĉinesko Sopir-al-sudo“ 
Dancas la 


ĉiel' kun steloj. 


Briletas dia paco. 
Luno krozas tra bluoj 


de noktolumoj. 


Ĉarmas nokt”. 
Memoroj vekiĝas. Ho! 
Kia sendorma nokto. 
Flamas kandelo.Vakso 


gutas je floro. 


Blanka tuk' 

Sur ĝi floreto. 
Ruĝas rozo kiel am”. 
Okulumu, koreto.. 


Pretas ĉareto. 


Ekstere 

trembrilas lumo. 
Pendas lanteroj vice. 
Ni gaJiĝas. Festumo. 


Fortas brakumo. 


Estu ni 

ebriaj de am”. 
Valsaj akordoj glitas 
aere por nia am'. 


Tre prudenta am'. 


Luiza CAROL (Israelo) 


9 2 Q 
SOpITO ep falko 
—laŭ ĉinesko Sopir-al-sudo“ 

Birdidoj 

ĝojas flugante, 

soras super la parko, 
ludas en sun” kantante, 


pepas mirante. 


v 





penseo 


Mandio (Ĉinio) 


Senpenta hetbeto 


—laŭ ĉinesko Sopir-al-sudo“ 


Herbeto 

kreskanta ĉe voj” 
subtretitas de homoj 
kruele fojon post foj”, 


tamen sen malĝoj”. 


Ĝi levas 

kapon denove 

kaj daŭre kreskas spite, 
sin etendas plipove 


kaj laŭbontrove. 


Subite 

sur ĝin falas ŝton' 

kaj peze ĝin subpremas, 
sed ĝi ne estas poltron' 


kun ĝemkria son”. 


Ĝi strebas 

ŜOVIĜI pene 

el la Stona fendeto, 
ĉu nokte ĉu matene, 


vere senĝene. 


Finfine 

post la torturo 

natura, ĝi Ja sveltas 
kaj rektas en ventlulo 


Jen kun plezuro. 


Herbeto 

kun eteta fort” 

sub diversaj minacoj 
ne cedas al mava sort” 


trans demona mort'. 


“Sopir-al-sudo (ĉine: Yijiangnan): ĉina fiksforma 


poemo el kvin versoj de 35,77,5 silaboj laŭ rimaranĝo 





xa,xa,a (x=senrima). 

v. ROZSAS Janos“ (1926-2012) 


Naskiatago 


Mian dudek unuan naskiĝtagon mi 





travIVIVis en la malproskima Nordo, en la 
praarbaro de Ural ĉe la supera fluo de la rivero 
Kama, la teritorio de Solikamsk, kie funkciis 
sennombraj puntendaroj kaj ĝia nomo estis 
Golovnaja en kiu mi estis, kie ni faris 
senarbigejon. Tiu tendaro estis la centro inter 
la aliaj puntendaroj (GULAG) en la eksa 
Sovetio. 

Tiu teritorio estis preskaŭ netrairebla kaj 
senfina praarbaro, ĝi tamen estis malproksime 
de la tundroj de Polusa Cirklo, sed ĝia 
malserena klimato por la tien ekzilitaj homoj 
de sudaj mondpartoj estis malfacile torelebla. 

La tablomontaro de Ural situas alte, 
leviĝas super la marnivelo, tial konstante en 
ĉiuj sezonoj de la jaro estas pluvo kaj 
neĝnuboj kiuj kovras la ĉielon. Inter la montoj 
situas valoj kaj en ili estas marĉoj, ĝiaj 
elvaporiĝo kaj pro la konstanta atmosfera 
precipitaĵo de la akvo realiĝas tiun intenzivan 
hidrologian cirkuladon, ke dum la tuta jaro nur 
kelkaj tagoj heliĝas la ĉielo kaj oni povas vidi 
malmulte la Sunon. Povas esti, ke foje-foje 
estas nur videbla sunradioj trans la nebuloj, 
sed 1li varmon ne donis. En la kurtaj someraj 
monatoj senĉese pluvetas, la vintro aspektas 
senfina kaj tiam seninterrompe neĝas. 
Plurmetraj estas la neĝokovrilo, kiu estas ege 
dura kaj blanke kovras la romatikan pejzaĝon, 
kaj ĉion. Somere la temperaturo estas Inter 
plusaj 15-25 Celsiusaj gradoj, vintre atingas la 
minusajn 25-50 gradojn. Malofte ĝi atingas la 
minusajn 20 gradojn. Povas esti, ke la gradoj 
preskaŭ atingas la minusajn 60 gradojn, se la 


polusaj aer-ondoj ensalutas la teritorion. 


penseo 


Je tiu senkompate malgaja somero, laŭ mia 
rememoro, nia brigado okupiĝis per hakado 
kaj segado de brullignoj. Ni devis certigi la 
kontinuan provizon per brulmaterialoj la 
generatoron, kiu situis sur la monteto de eta 
vilaĝo kies nomon havis ankaŭ nia puntendaro. 
Tiu okupado por la tiel nomata nia invalida 
brigado — laŭ la esprimoj de la tendaroj — estis 
tiel nomita „facila laboro”. Dum tuta tago ni 
segadis, dispecigis la lignobranĉojn, kiujn oni 
por aliaj celoj ne povis uzi, 1li en longaj stokoj 
tramalsekiĝis ĉe la piedo de la monto. 

Je mia naskiĝtago: l-an de aŭgusto, kiel 
ĉiam, sur la teritorio estis kuŝiĝanta la griza 
nebulo, per la ne perceptebla pluveto verŝis la 
humidon sur la vivaĵoj. La vento milde, sed tre 
malvarme svingiĝis. 

Dum tiu tago, mi starante inter du 
lignostakoj, kun iu rusa knabo, ni segadis 
duope, la ruso estis rabisto kaj ol mi pli juna, 


A 


kiu povus esti ĉ. 17 jaraĝa, ni segis la 
maldikajn branĉojn je duonmetra longeco. La 
humida malvarmeco trapenetris nian eluzitajn, 
ĉifonajn ventojakojn ĝis niajn ostojn, vane ni 
klopodis kurbiĝi kontraŭ la vento. Senvorte, 
rigardaĉe antaŭ nin, ni senforte tiregis 
tien-reen la longan segilon. 

Dumtempe mi pensadis: je tiu aŭtuno — 
poste, ke mi trapaŝis mian dudek unuan 
Jaraĝon —, en la unuaj tagoj de oktobro, mi 
devus hejme fortosane, junece soldatiĝi kune 
kun miaj samaĝuloj, kaj mi devus meti 
naciakoloran rubandon sur mian ĉapelon. 
Anstataŭ tio mi nun malsate, ĉifonite, preskaŭ 
mortinte, sed vive Mi vivaĉas ĉi tie en iu fora 
fremda loko. Ankoraŭ ne estus certa ĉu mi 
atingos ĉi tie la oktobron, ĉar ni jam profunde 
eniras la vintron. 

Miajn sombrajn kaj senesperiĝintajn 
pensojn mi devis en si mem sufoki, ĉar antaŭ 
la krimulo laŭ la publika juro — li estis 
poŝstelisto — mi ne mencius, ke hodiaŭ mi 
havas kian tagon... Vane ni baraktas kaj 


senpovadas kune en sama sorto je ambaŭa 

flanko de la segostablo, li tute ne komprenus, 
pri kio mi parolus! 

Laŭ lia mondo kaj mia mondo, nur la 
nivelo de la mizereco estas sama. Niaj 
memoraĵoj, deziroj, aŭ revoj kaj esperoj 
dorlotas el tute aliaj radikoj. 

Mia revanta rigardo, hazarde ĵetiĝis al la 
fino de la lignostako, kie komenciĝis la granda 
ampleksa marĉo. En la mezo de la marĉa, 
neatingebla marĉejo, proksime al ni, el la 
mezo de la perfida verdaĵtapiŝo elkreskiĝis 
unu — ĝia formo estis kiel ĵetlancapinto — lila 
grapola floro. Ĝi estis la unua floro, kiun mi ĉi 


tie norden ekrigardis post longa tempo. 


Ekbategis mia koro, kaj tuj min ektranĉigis: 


— mi ricevis floron je mia naskiĝtago! 

Dumtempe, mi plurfoje ĵetis al ĝi mian 
rigardon, kaj ĉiomfoje entranĉis min la sento: 
Tiun floron sendis al mi la bona Dio, kiel 
konsolon! Ĉar tiu soleca floro nur por mi 
burĝoniĝis, nur por mi kliniĝadis en la vento. 

Por mi ne estis ebla eniri por ĝi la marĉon, 
ke mi ĝin deŝiru, ekflaru, karesadu. Mi por 
eterne enmarĉiĝus sub la perfida vegetaĵo. Nur 
de malproksimo mi povis plezurigi mian 
floron ĝis ne alvenis la norda fruvespero. La 
fajfado de la gardistoj signis la finon de la 
labortago. Rapide ni transdonis la matene 
ricevitajn laborilojn. Duope en vicoj kun mia 
brigado, mi marŝadis sur la digo de industria 
fervojo al nia baraktendaro, kiun ĉirkaŭprenis 
pikdratbarilo per altaj gardoturoj. Post kiam 
oni kontrolis nin, ĉu ĉiu alvenis, poste ni rajtis 
enpaŝi la puntendaron. Ni tre rapidis al nia 
malpura, sen litaĵa tabulkuŝejon kaj nia 
loĝloko estis ŝtopita, kie ricevis nia brigado la 
kuŝejeblecon. 

Mi enmiksiĝis en la amason la eterne 
svarmanta, senpaca kaj pri 10 ĉiam diskutantaj 
malliberulojn. Mi ne havis unu samlandanon, 
nek mi havis unu amikon, al kiu mi povus diri 
mian koron varmigantan travivaĵon kun la 
soleca floro. Post la verspersignalo mi 


rapidante enlitiĝis sub mian humidan 


penseo 


ventojakon. Pro la elĉerpiĝo kaj malforteco de 
la malsato tuj mi ekdomis sur la simlpaj duraj 
tabuloj. 

Tiel, baldaŭ, mi povis hejmeniri sur la 
flugiloj de la sonĝo al mia bela Hungario. Mi 
marŝadis sur flortapiŝoj kovritaj, de zorgaj 
msektoj zumataj herbejoj, mian vizaĝon mi 
povis meti al la karesaj sunradioj... kaj min 
vekis abrupte la frumatena akra sono de la 
relofero, kiun oni batis per martelo sur la korto 
de la puntendaro, kaj tiu aŭrora vekiĝo subite 
malkovris min je la kruela realeco: mi estas en 
fremda loko, mi vekiĝis je pli nova terura tago 
en la tiel aspekta senfina sklaveco... 
Esperantigis 


= v. Szabadi Tibor 






(Hungario) 


Cao Naiqian 


ĉh kavo de stako ei avenpoj!o 


Estis silente sub la ĉielo. La luno prilumis 
la grensunumejon blanke. En la flanko de la 
stako el avenpajlo, fronte al la luno, li kaj ŝi 
faris kavon. 

“Vi eniru.” 

“Vi eniru.” 

“Do ni kune eniru.” 

Kiam li kaj ŝi kune enŝovis sin en la kavon, 
tiu kavo malrapide enfalis kaj la pajlo kovris 
ilin malpeze. 

Li alte levis siajn brakojn por subteni la 
enfalintan pajl-plafonon. 

“Ne zorgu pri tio. Estas bone esti tiel, ĉu ne?” 


ŝi buliĝis en lia sino kaj diris. 

“Jes.” 

“Kara, vi certe min malamas.” 

“Ne. Karbonigrulo havas monon pli multe 
ol mi.” 

“Kiam mi havos monon, mi ĝin ŝparos 
por ke vi edziĝu al virino.” 

“Mi ne volas.” 

“Mi volas.” 

“Mi ne volas.” 

“Mi volas tion, ja.” 

Li aŭdis, ke ŝ1 baldaŭ ploros. Li ĉesis 
paroli. 

“Ĉoĉjo“.” denove ŝi eligis post longa 
momento. 

“Hm?” 

“Ĉoĉjo, kisu min.” 

“Ne tielu.” 

“Estu tiel.” 

“Hodiaŭ mi ne havas emon.” 

“Estu tiel.” 

Li aŭdis ŝian denove alvenontan ploron kaj, 
do klinante la kapon, kisis ŝian vangon, tiel 
mole kiel subtile. 

“Estas erare, ĉi tie.” Ŝi signis per la lipoj. 

Al ŝia buŝo li donis kison ĉi-foje. Ĝi estis 
friska kaj humida. 

“Kia gusto?” 

“Kio pri “kia gusto”?” 

“Mi, la buŝo.” 

“Gusto de aveno.” 

“Ne, ne. Nu, vi provu ankoraŭfoje.” ŝi 
klinigis lian kapon per mano. 

Li kisis ŝin ree: “Ankaŭ gusto de aveno.” 

“Babilaĉo. Ĵus mi prenis kandon speciale. 
Nu, vi faru provon ankoraŭfoje.” lian kapon 
malsupren ŝi premis. 

“Kando, kando.” li haste kriis. 

Dum longa tempo neniu el ambaŭ eligis 
sonon. 

“Ĉoĉjo.” 


penseo 


“Aŭ... aŭ ĉi-okaze ni unue faros tiun 
umon.” 

“Ne, ne. La luno gvatas. Ne eblas fari 
knabinoj de 


WenjJiayao ne decas fari tian maldecaĵon.” 


tielaĵon. Por la la vilaĝo 

“Hm. Vi atendus, ĝis mi revenos de la 
minejo?” 

Refoje dum longa tempo neniu parolis el 
ambaŭ. Aŭdiĝis nur la irado de la luno ekstere 
kaj ĝiaj suspiroj. 

“Ĉoĉjo.” 

“Hm?” 

“Tio estas destino.” 

“La sorto ne favoras nin ambaŭ.” 

“Temas pri mi, ne pri VI.” 

“Ankaŭ pri mi.” 

“Ne pri vi.” 

“Ankaŭ pri mi.” 

“Ne.” 

“Jes, ankaŭ pri mi, jes...” 

Li aŭdis, ke ŝi ploras reale. Ankaŭ de liaj 
vangoj fluis varmaj larmoj kaj, puf! puf! ili 


gutis sur Ŝiajn vangojn. 


Ĉoĉjo: en la originala teksto la nomo estas Chou-ge 
(717/), kiu laŭvorte signifas “malbela (H) kaj pliaĝa 
frato (5/)”. Ĉi tie ĝi sonas nur kiel karesnomo. 
Kutime en Ĉinio amantino amas nomi sian amaton 
per karesnomo kun la sufikso “ge” (45/). La ĉina 
konsonanto (ch) prononciĝas kiel “ĉ” en Esperanto, 
kaj do ni havis la esperantan karesnomon: Ĉoĉjo. 


Elĉinigis 





Minosun (Ĉinio) 

